தாமசு கூன்

தாமசு சாமுவேல் கூன் (18 சூலை 1922 - 17 சூன் 1996) ஒரு அமெரிக்க தத்துவ அறிஞரும் அறிவியல் வரலாற்றாசிரியரும் ஆவார். இவர் எழுதிய த இசுடிரக்சர் ஆப் சயன்திபிக் ரெவல்யூசன்சு (The Structure of Scientific Revolutions) என்ற அறிவியல் வரலாற்று நூல் அதிகம் மேற்கோள் காட்டப்படும் ஓர் அறிவுசார் நூலாகும். அறிவியலின் வளர்ச்சியில் அவ்வப்போது நிகழும் கருத்தோட்டப் பெயர்வுகளால் அதுவரை கருதப்படாத புதிய அணுகுமுறைகள் தோன்றுகின்றன என்ற கருத்தை இந்நூலில் குறிப்பிட்டுள்ளார்.

வாழ்க்கைக் குறிப்பு 
தாமசு அமெரிக்காவிலுள்ள சின்சினாட்டியில் 1922ல் பிறந்தார். இவரது தந்தை சாமுவேல் லூயி கூன், ஒரு தொழிற்பொறிஞராகவும் முதலீட்டு ஆலோசகராகவும் தாய் மினெட் கூன், ஒரு சார்பிலா இதழாசிரியராகவும் இருந்துள்ளனர்.

கல்லூரிப் படிப்பு 
இயற்பியலில் இளங்கலைப் பட்டத்தையும் முதுகலைப் பட்டத்தையும் ஆர்வர்டு பல்கலைக்கழகத்தில் பெற்ற தாமசு, அறிவியலின் வரலாற்றுத் துறையில் முனைவர் பட்டத்தையும் இதே பல்கலைக்கழகத்தில் பெற்றார்.

நூல்கள் 
தாமசு கூன் எழுதிய நூல்கள்:

 த கோப்பர்நிகன் ரெவல்யூசன்: பிளானெடரி அசுடிரானமி இன் த திவலப்மண்ட் ஆப் வெசுடர்ன் தாட் (Planetary Astronomy in the Development of Western Thought). கேம்பிரிட்சு: ஆர்வர்டு பல்கலைக் கழக அச்சகம், 1957. ISBN 0-674-17100-4
 த இசுடிரக்சர் ஆப் சயன்திபிக் ரெவல்யூசன்சு (The Structure of Scientific Revolutions). சிகாகோ: சிகாகோ பல்கலைக் கழக அச்சகம், 1962. ISBN 0-226-45808-3
 தி இசன்சியல் டென்சன்: செலக்டட் இசுடடீசு இன் சயன்திபிக் டிரடிசன் அன்டு சேஞ்சு (Selected Studies in Scientific Tradition and Change). சிகாகோ மற்றும் இலண்டன்: சிகாகோ பல்கலைக் கழக அச்சகம், 1977. ISBN 0-226-45805-9
 பிளாக்-பாடி தியரி அன்டு த குவாண்டம் டிசுகண்டினுவிடி, 1894-1912 (Black-Body Theory and the Quantum Discontinuity, 1894-1912). சிகாகோ: சிகாகோ பல்கலைக் கழக அச்சகம், 1987. ISBN 0-226-45800-8
 த ரோடு சின்சு இசுடிரக்சர்: பிலசாபிகல் எசேசு, 1970–1993 (The Road Since Structure: Philosophical Essays, 1970–1993). சிகாகோ: சிகாகோ பல்கலைக் கழக அச்சகம், 2000. ISBN 0-226-45798-2

கலைச்சொற்கள் 

 கருத்தோட்டப் பெயர்வு -- paradigm shift
 சார்பிலா இதழாசிரியர் -- freelance magazine editor
 கல்விசார் -- academic

மேற்கோள்கள் 

1922 பிறப்புகள்
1996 இறப்புகள்
அறிவியல் வரலாற்றாசிரியர்கள்
யூத இயற்பியலாளர்கள்
ஆர்வர்டு பல்கலைக்கழக முன்னாள் மாணவர்கள்